TFG สุดเจ๋ง! พุ่งเกิน 4% นิวไฮตั้งแต่เข้าตลาดฯ รับผลดี Q3/59 พลิกกำไร
TFG สุดเจ๋ง! พุ่งเกิน 4% นิวไฮตั้งแต่เข้าตลาดฯ รับผลดี Q3/59 พลิกกำไร ณ เวลา 10.31 น. ราคาอยู่ที่ 5.85 บาท บวก 0.25 บาท หรือ 4.46% สูงสุดที่ 5.85 บาท ต่ำสุดที่ 5.60 บาท มูลค่าซื้อขายที่ 224.61 ล้านบาท
18 พ.ย. 2559

ผู้สื่อข่าวรายงานว่า ราคาหุ้นบริษัท ไทยฟู้ดส์ กรุ๊ป จำกัด (มหาชน) หรือ TFG ณ เวลา 10.31 น. ราคาอยู่ที่ 5.85 บาท บวก 0.25 บาท หรือ 4.46% สูงสุดที่ 5.85 บาท ต่ำสุดที่ 5.60 บาท มูลค่าซื้อขายที่ 224.61 ล้านบาท ขณะที่ดัชนีตลาดหุ้นไทยโดยรวมลบ 0.32%

โดยราคาหุ้น TFG ปรับตัวขึ้นแรง หลังบริษัทประกาศผลการดำเนินงานไตรมาส 3/59 พลิกกำไรสุทธิ 531.71 ล้านบาท หรือมีกำไรสุทธิ 0.10 บาทต่อหุ้น จากช่วงเดียวกันของปีก่อนชาดทุนสุทธิ 276.02 ล้านบาท หรือมีขาดทุนสุทธิ 0.07 บาทต่อหุ้น
ทั้งนี้ผลการดำเนินงานในไตรมาสดังกล่าวพลิกมีกำไรเนื่องจากบริษัทมีรายได้จากธุรกิจไก่และสุกรเพิ่มขึ้น
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 1.40 พันล้านบาท หรือ 0.28 บาทต่อหุ้น จากช่วงเดียวกันของปีก่อนขาดทุนสุทธิ 1.20 พันล้านบาท หรือ 0.30 บาทต่อหุ้น